વડા પ્રધાન નરેન્દ્ર મોદી અને કમ્બોડિયાના તેમના સમકક્ષ સમડેચ હુન સેન વચ્ચે આજે એક મહત્વની બેઠક યોજાઇ હતી. જે દરમિયાન બન્ને દેશો વચ્ચે સંરક્ષણ, સિક્યોરિટી, આતંકવાદ વિરોધી અભિયાન વગેરે મુદ્દે ચર્ચા થઇ હતી. જોકે સૌથી વધુ ધ્યાન આતંકવાદ પર આપવામાં આવ્યું હતું અને આતંકી સંગઠનોને અન્ય દેશોમાંથી કે કોઇ પણ રીતે મળતી નાણાકીય સહાયને અટકાવવા અંગે વધુ ચર્ચા થઇ હતી. બન્ને વચ્ચે વાતચીત બાદ ભારત અને કમ્બોડિયાએ ચાર કરાર પણ કર્યા હતા.